Dvikovininkai
Dvikovininkai (angl. The Duellists) – 1977 m. britų istorinė drama ir Ridley Scott režisūrinis debiutas. 1977 m. Kanų kino festivalyje filmas pelnė geriausio debiutinio filmo apdovanojimą. Scenarijaus pagrindas – Joseph Conrad apsakymas „Dvikova“. Filmo veiksmas vyksta didingais Napoleono epochos laikais, kai Prancūzijos kariuomenės karininkas įžeidžia kitą karininką ir sukelia priešiškumą visam gyvenimui. Abu karininkai, D'Hubert ir Feraud, kartas nuo karto sukryžiuoja kardus ir pistoletus, bandydami pasiekti teisingumą ir išsaugoti savo garbę. Filmas giriamas už istoriškai autentišką Napoleono laikų uniformų ir karių elgesio vaizdavimą bei iš esmės tikslią XIX a. pradžios fechtavimosi techniką.